San José
See artikkel räägib Costa Rica pealinnast. Teiste tähenduste kohta vaata lehekülge San José (täpsustus). San José [san hos'ee] on Costa Rica pealinn ja San José provintsi halduskeskus. San José on riigi majanduskeskus, kuhu on koondunud üle poole Costa Rica kaubandusest ja teenustest. Linna halduspiirid on määratud San José keskkantoni piiridega. Linnastu ulatub provintsi teiste kantonite territooriumile ja isegi väljapoole San José provintsi.